text: Pràctica d'una sessió d'investidura per estudiants de Dret | InfoCorts
  Home Participació Pràctica d'una sessió d'investidura per estudiants de Dret
  València, 21 d'octubre de 2016 – Els alumnes de diferents universitats valencianes han participat este matí en una pràctica ben diferent i especial, perquè per unes hores s'han convertit en parlamentaris de les Corts Valencianes i, des dels escons de l'hemicicle, han desenvolupat una sessió d'investidura.
  L'exercici ha estat coordinat pels serveis jurídics de la cambra i s'emmarca dins de l'estreta col·laboració de les Corts Valencianes amb la formació d'estudiants de Dret, des de la vessant del Dret Parlamentari.
  El President de les Corts, Enric Morera, ha estat l'encarregat de donar la benvinguda als participants i posar-los en situació de la importància que té per a la democràcia el parlament i un exercici tan destacat com és una sessió d'investidura.